title: 2014/15/UE: Decizia a Consiliului din 18 noiembrie 2013 privind semnarea și încheierea Acordului dintre Uniunea Europeană și Georgia de stabilire a unui cadru pentru participarea Georgiei la operațiile Uniunii Europene de gestionare a crizelor

text:
               18.1.2014

               RO

               Jurnalul Oficial al Uniunii Europene

               L 14/1

         DECIZIA A CONSILIULUI
   din 18 noiembrie 2013
   privind semnarea și încheierea Acordului dintre Uniunea Europeană și Georgia de stabilire a unui cadru pentru participarea Georgiei la operațiile Uniunii Europene de gestionare a crizelor
   (2014/15/UE)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37, coroborat cu articolul 218 alineatele (5) și (6) din Tratatul privind funcționarea Uniunii Europene,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               Condițiile privind participarea statelor terțe la operațiile Uniunii Europene de gestionare a crizelor ar trebui să fie prevăzute într-un acord de stabilire a cadrului unei astfel de eventuale participări viitoare, mai degrabă decât să se definească condițiile respective de la caz la caz pentru fiecare operație în cauză.

               (2)

               În urma adoptării de către Consiliu, la 13 noiembrie 2012, a unei decizii de autorizare a începerii negocierilor, Înaltul Reprezentant al Uniunii pentru afaceri externe și politica de securitate a negociat un acord între Uniunea Europeană și Georgia de stabilire a unui cadru pentru participarea Georgiei la operațiile Uniunii Europene de gestionare a crizelor (denumit în continuare „acordul”).

               (3)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul dintre Uniunea Europeană și Georgia de stabilire a unui cadru pentru participarea Georgiei la operațiile Uniunii Europene de gestionare a crizelor.
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana împuternicită sau persoanele împuternicite să semneze acordul prin care Uniunea își asumă obligații.
   Articolul 3
   Președintele Consiliului procedează, în numele Uniunii, la notificarea prevăzută la articolul 16 alineatul (1) din acord. (1)

   Articolul 4
   Prezenta decizie intră în vigoare la data adoptării.

      Adoptată la Bruxelles, 18 noiembrie 2013.

            Pentru Consiliu

            Președintele

         C. ASHTON

      (1)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.


title: 2014/421/UE: Decizia Consiliului din 23 iunie 2014 privind poziția care urmează să fie adoptată de Uniunea Europeană în cadrul Comitetului mixt instituit prin Acordul dintre Comunitatea Economică Europeană și Regatul Norvegiei de la 14 mai 1973 , în legătură cu înlocuirea Protocolului nr. 3 la respectivul acord, privind definirea conceptului de „produse originare” și metodele de cooperare administrativă, cu un nou protocol care, în ceea ce privește regulile de origine, să facă trimitere la Convenția regională cu privire la regulile de origine preferențiale pan-euro-mediteraneene

text:
               3.7.2014

               RO

               Jurnalul Oficial al Uniunii Europene

               L 196/15

         DECIZIA CONSILIULUI
   din 23 iunie 2014
   privind poziția care urmează să fie adoptată de Uniunea Europeană în cadrul Comitetului mixt instituit prin Acordul dintre Comunitatea Economică Europeană și Regatul Norvegiei de la 14 mai 1973, în legătură cu înlocuirea Protocolului nr. 3 la respectivul acord, privind definirea conceptului de „produse originare” și metodele de cooperare administrativă, cu un nou protocol care, în ceea ce privește regulile de origine, să facă trimitere la Convenția regională cu privire la regulile de origine preferențiale pan-euro-mediteraneene

      (2014/421/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Protocolul nr. 3 la Acordul dintre Comunitatea Economică Europeană și Regatul Norvegiei (1) (denumit în continuare „acordul”) vizează definirea noțiunii de „produse originare” și metodele de cooperare administrativă (denumit în continuare „Protocolul nr. 3”).

               (2)

               Convenția regională cu privire la regulile de origine preferențiale pan-euro-mediteraneene (2) (denumită în continuare „convenția”) stabilește dispoziții referitoare la originea mărfurilor comercializate în temeiul acordurilor relevante încheiate între părțile contractante.

               (3)

               Uniunea și Norvegia au semnat convenția la 15 iunie 2011.

               (4)

               Uniunea și Norvegia și-au depus instrumentele de acceptare pe lângă depozitarul convenției la 26 martie 2012, respectiv la 9 noiembrie 2011. În consecință, în aplicarea articolului 10 alineatul (3) din convenție, aceasta a intrat în vigoare pentru Uniune și Norvegia la 1 mai 2012, respectiv la 1 ianuarie 2012.

               (5)

               Conform prevederilor articolului 6 din convenție, fiecare parte contractantă urmează să ia măsurile adecvate pentru a asigura aplicarea efectivă a convenției. În acest sens, Comitetul mixt instituit prin acord ar trebui să adopte o decizie de înlocuire a Protocolului nr. 3 cu un nou protocol care, în ceea ce privește regulile de origine, să facă trimitere la convenție.

               (6)

               Prin urmare, poziția Uniunii în cadrul Comitetului mixt ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii Europeană în cadrul Comitetului mixt instituit prin Acordul dintre Comunitatea Economică Europeană și Regatul Norvegiei, în legătură cu înlocuirea Protocolului nr. 3 la respectivul acord, privind definirea conceptului de „produse originare” și metodele de cooperare administrativă, cu un nou protocol care, în ceea ce privește regulile de origine, să facă trimitere la Convenția regională cu privire la regulile de origine preferențiale pan-euro-mediteraneene, se bazează pe proiectul de decizie a Comitetului mixt atașat la prezenta decizie.
   Reprezentanții Uniunii în cadrul Comitetului mixt pot accepta modificări minore ale proiectului de decizie, fără a mai fi necesară o nouă decizie a Consiliului.
   Articolul 2
   Decizia Comitetului mixt se publică în Jurnalul Oficial al Uniunii Europene.
   Articolul 3
   Prezenta decizie intră în vigoare la data adoptării.

      Adoptată la Luxemburg, 23 iunie 2014.

            Pentru Consiliu

            Președintele

         C. ASHTON

      (1)  JO L 171, 27.6.1973, p. 2.

      (2)  JO L 54, 26.2.2013, p. 4.

      PROIECT
      DECIZIA NR. […] A COMITETULUI MIXT UE-NORVEGIA
      din
      de modificare a Protocolului nr. 3 privind definirea conceptului de „produse originare” și metodele de cooperare administrativă la Acordul dintre Comunitatea Economică Europeană și Regatul Norvegiei
      COMITETUL MIXT,
      având în vedere Acordul dintre Comunitatea Economică Europeană și Regatul Norvegiei, semnat la Bruxelles la 14 mai 1973 (1) (denumit în continuare „acordul”), în special articolul 11,
      având în vedere Protocolul nr. 3 la acord, privind definirea conceptului de „produse originare” și metodele de cooperare administrativă (2) (denumit în continuare „Protocolul nr. 3”),
      întrucât:

                  (1)

                  Articolul 11 din acord face trimitere la Protocolul nr. 3 care stabilește regulile de origine și prevede cumulul de origine între UE, Norvegia, Elveția (inclusiv Liechtenstein), Islanda, Turcia, Insulele Feroe și participanții la Procesul de la Barcelona (3).

                  (2)

                  Conform articolului 39 din Protocolul nr. 3, Comitetul mixt prevăzut la articolul 29 din acord poate decide să modifice dispozițiile respectivului protocol.

                  (3)

                  Obiectivul Convenției regionale cu privire la regulile de origine preferențiale pan-euro-mediteraneene (4) (denumită în continuare „convenția”) este să înlocuiască protocoalele privind regulile de origine, aflate în prezent în vigoare în țările din zona pan-euro-mediteraneeană, cu un act juridic unic.

                  (4)

                  UE și Norvegia au semnat convenția la 15 iunie 2011.

                  (5)

                  UE și Norvegia și-au depus instrumentele de acceptare pe lângă depozitarul convenției la 26 martie 2012, respectiv la 9 noiembrie 2011. În consecință, în aplicarea articolului 10 alineatul (3), convenția a intrat în vigoare atât pentru UE, cât și pentru Norvegia, la 1 mai 2012, respectiv la 1 ianuarie 2012.

                  (6)

                  Convenția a inclus participanții la procesul de stabilizare și de asociere în zona de cumul de origine pan-euro-mediteraneeană.

                  (7)

                  În cazul în care trecerea la convenție nu are loc simultan pentru toate părțile contractante din zona de cumul, acest fapt nu ar trebui să conducă la o situație mai puțin favorabilă decât cea existentă anterior, în temeiul protocolului.

                  (8)

                  Protocolul nr. 3 la acord ar trebui prin urmare modificat, astfel încât să facă trimitere la convenție,

            ADOPTĂ PREZENTA DECIZIE:
      Articolul 1
      Protocolul nr. 3 la acord, privind definirea conceptului de „produse originare” și metodele de cooperare administrativă, se înlocuiește cu textul prevăzut în anexa la prezenta decizie.
      Articolul 2
      Prezenta decizie intră în vigoare la data adoptării.
      Se aplică de la 1 septembrie 2014.

         Adoptată la

               Pentru Comitetul mixt

               Președintele

            …

         (1)  JO L 171, 27.6.1973, p. 2.

         (2)  JO L 117, 2.5.2006, p. 2.

         (3)  Algeria, Egipt, Israel, Iordania, Liban, Maroc, Palestina, Siria și Tunisia.

         (4)  JO L 54, 26.2.2013, p. 4.

      ANEXĂ

         Protocolul nr. 3

         privind definirea conceptului de „produse originare” și metodele de cooperare administrativă

      Articolul 1
      Reguli de origine aplicabile
      În sensul punerii în aplicare a prezentului acord, se aplică apendicele I și dispozițiile pertinente din apendicele II la Convenția regională cu privire la regulile de origine preferențiale pan-euro-mediteraneene (1) (denumită în continuare „convenția”).
      Toate trimiterile la „acordul relevant” din apendicele I și din dispozițiile pertinente prevăzute în apendicele II la Convenția regională cu privire la regulile de origine preferențiale pan-euro-mediteraneene se interpretează ca trimiteri la prezentul acord.
      Articolul 2
      Soluționarea litigiilor
      Atunci când procedurile de verificare prevăzute la articolul 32 din apendicele I la convenție dau naștere unor litigii ce nu pot fi soluționate între autoritățile vamale care solicită verificarea și autoritățile vamale responsabile cu efectuarea verificării, aceste litigii sunt înaintate Comitetului mixt.
      În toate cazurile, soluționarea litigiilor dintre importator și autoritățile vamale din țara importatoare se efectuează în conformitate cu legislația țării respective.
      Articolul 3
      Modificări ale protocolului
      Comitetul mixt poate decide să modifice dispozițiile prezentului protocol.
      Articolul 4
      Denunțarea convenției
      (1)   Dacă fie UE, fie Norvegia notifică în scris depozitarului convenției intenția lor de a denunța convenția conform articolul 9 al acesteia, UE și Norvegia declanșează imediat negocieri privind regulile de origine, în scopul punerii în aplicare a prezentului acord.
      (2)   Până la intrarea în vigoare a respectivelor reguli de origine nou negociate, prezentului acord i se aplică în continuare regulile de origine prevăzute în apendicele I și, după caz, dispozițiile pertinente ale apendicelui II la convenție, aplicabile la momentul denunțării. Cu toate acestea, din momentul denunțării, regulile de origine prevăzute în apendicele I și, după caz, dispozițiile pertinente din apendicele II la convenție se interpretează astfel încât să permită cumulul bilateral doar între UE și Norvegia.
      Articolul 5
      Dispoziții tranzitorii — cumulul
      (1)   Fără a aduce atingere articolului 3 din apendicele I la convenție, regulile privind cumulul prevăzute la articolele 3 și 4 din Protocolul nr. 3 la prezentul acord, astfel cum a fost modificat prin Decizia nr. 1/2005 a Comitetului mixt UE-Norvegia din 20 decembrie 2005 (2), continuă să se aplice între UE și Norvegia până în momentul în care convenția intră în vigoare în raport cu toate părțile contractante enumerate în articolele 3 și 4 din Protocolul nr. 3 la acord.
      (2)   Fără a aduce atingere articolului 16 alineatul (5) și articolului 21 alineatul (3) din apendicele I la convenție, în cazul în care cumulul implică numai statele AELS, Insulele Feroe, UE, Turcia și participanții la procesul de stabilizare și de asociere, dovada originii poate fi constituită de un certificat de circulație a mărfurilor EUR.1 sau de o declarație de origine.

         (1)  JO L 54, 26.2.2013, p. 4.

         (2)  JO L 117, 2.5.2006, p. 2.


title: Decizia Consiliului din 23 ianuarie 2006 privind principiile, prioritățile și condițiile cuprinse în Parteneriatul pentru aderarea Turciei

text:
Anunţ juridic important

|

32006D0035

Jurnalul Oficial L 022 , 26/01/2006 p. 0034 - 0050 Jurnalul Oficial L 270 , 29/09/2006 p. 0074 - 0090

		Decizia Consiliuluidin 23 ianuarie 2006privind principiile, prioritățile și condițiile cuprinse în Parteneriatul pentru aderarea Turciei(2006/35/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 390/2001 al Consiliului din 26 februarie 2001 privind asistența pentru Turcia în cadrul strategiei de preaderare, în special instituirea unui parteneriat pentru aderare [1], în special articolul 2,având în vedere propunerea Comisiei,întrucât:(1) Regulamentul (CE) nr. 390/2001 prevede ca, hotărând cu majoritate calificată, la propunerea Comisiei, Consiliul să adopte principiile, prioritățile, obiectivele intermediare și condițiile cuprinse în Parteneriatul pentru aderare, așa cum va fi el prezentat Turciei, precum și adaptările semnificative care i se vor aduce ulterior.(2) Pe baza acestora, Consiliul a adoptat în 2001 și 2003 [2] un parteneriat pentru aderarea Turciei.(3) Recomandarea Comisiei din 2004 cu privire la Turcia a subliniat faptul că Uniunea Europeană ar trebui să continue să monitorizeze procesul de reformă politică și că în 2005 ar trebui propus un parteneriat pentru aderare revizuit.(4) În decembrie 2004, Consiliul European a stabilit că Uniunea Europeană va continua să monitorizeze îndeaproape progresele înregistrate de reformele politice pe baza unui parteneriat pentru aderare care să stabilească prioritățile pentru procesul de reformă.(5) La 3 octombrie 2005, statele membre au demarat negocieri cu Turcia cu privire la aderarea acesteia la Uniunea Europeană. Cursul acestor negocieri va fi determinat de progresele înregistrate de Turcia în ceea ce privește pregătirile pentru aderare, progres evaluat, inter alia, ținând seama de aplicarea Parteneriatului pentru aderare, care va fi revizuit periodic.(6) În sensul pregătirilor pentru aderare, Turcia trebuie să elaboreze un plan care să conțină un calendar și măsuri specifice pentru abordarea priorităților acestui parteneriat pentru aderare,DECIDE:Articolul 1Principiile, prioritățile, obiectivele intermediare și condițiile din Parteneriatul pentru aderarea Turciei sunt prevăzute în anexa la prezenta decizie, care face parte integrantă din aceasta.Articolul 2Punerea în aplicare a Parteneriatului pentru aderare se examinează și se monitorizează în cadrul organismelor constituite în temeiul Acordului de asociere, precum și de către Consiliu pe baza rapoartelor anuale prezentate de către Comisie.Articolul 3Prezenta decizie intră în vigoare în a treia zi de la data publicării în Jurnalul Oficial al Uniunii Europene.Adoptată la Bruxelles, 23 ianuarie 2006.Pentru ConsiliuPreședinteleJ. Pröll[1] JO L 58, 28.2.2001, p. 1.[2] Decizia 2001/235/CE (JO L 85, 24.3.2001, p. 13) și Decizia 2003/398/CE (JO L 145, 12.6.2003, p. 40).--------------------------------------------------ANEXĂTURCIA: PARTENERIATUL PENTRU ADERARE DIN 20051. INTRODUCEREConsiliul European, reunit la Luxemburg în decembrie 1997, a hotărât că Parteneriatul pentru aderare ar constitui axa esențială a strategiei de preaderare consolidate prin mobilizarea, într-un cadru unic, a tuturor formelor de asistență acordată țărilor candidate. În acest mod, Comunitatea poate să își orienteze ajutorul către nevoile specifice ale fiecărui stat candidat pentru a-l sprijini în depășirea problemelor deosebite cu care se confruntă în perspectiva aderării.Primul parteneriat pentru aderarea Turciei a fost adoptat de Consiliu în martie 2001. Documentul de strategie al Comisiei privind extinderea din octombrie 2002 prevede propunerea de către Comisie a unei versiuni revizuite a Parteneriatului pentru aderarea Turciei. Ulterior, în martie 2003, Comisia prezentat un parteneriat pentru aderare revizuit, care a fost adoptat de Consiliu în luna mai a aceluiași an. În recomandarea sa din octombrie 2004, Comisia a propus ca, în vederea garantării durabilității și a ireversibilității procesului de reformă politică, Uniunea Europeană să continue să monitorizeze îndeaproape progresele înregistrate de reformele politice. În special, Comisia a propus adoptarea unui parteneriat pentru aderare revizuit în 2005.Turcia trebuie să elaboreze un plan care să conțină un calendar și măsuri specifice preconizate pentru abordarea priorităților Parteneriatului pentru aderare.Parteneriatul pentru aderare revizuit constituie baza unei serii de instrumente politice care vor fi utilizate pentru a ajuta statul candidat în pregătirile pentru aderare. În special, Parteneriatul pentru aderare revizuit va constitui baza viitoarelor reforme politice, servind drept etalon pentru evaluarea progreselor viitoare.2. PRINCIPIIPrincipalele priorități identificate pentru Turcia se referă la capacitatea acesteia de a satisface criteriile definite de Consiliul European de la Copenhaga din 1993 și cerințele cadrului de negociere adoptat de Consiliu la 3 octombrie 2005.3. PRIORITĂȚIPrioritățile enumerate în prezentul parteneriat pentru aderare au fost selectate pe baza faptului că este realist să se preconizeze că Turcia le poate realiza sau poate face progrese semnificative în privința lor în următorii câțiva ani. Se face o distincție între prioritățile pe termen scurt, care ar trebui să fie aduse la îndeplinire în decursul unui an sau doi, și prioritățile pe termen mediu, care ar trebui să fie aduse la îndeplinire în decursul a trei-patru ani. Prioritățile privesc atât legislația, cât și punerea în aplicare a acesteia.Parteneriatul pentru aderare revizuit indică domeniile prioritare pentru pregătirile pentru aderare ale Turciei. În ultimă instanță, totuși, Turcia va trebui să abordeze toate aspectele identificate în raportul intermediar de activitate, inclusiv consolidarea procesului de reformă politică pentru a garanta ireversibilitatea acestuia și pentru a garanta aplicarea uniformă a reformei pe teritoriul întregii țări și la toate nivelurile administrației. Este important, de asemenea, ca Turcia să respecte angajamentele privind armonizarea legislativă și punerea în aplicare a acquis-ului, asumate în cadrul acordului de asociere, al uniunii vamale și al deciziilor relevante ale Consiliului de Asociere CE-Turcia privind, în special, regimul comercial al produselor agricole.3.1. PRIORITĂȚI PE TERMEN SCURTDialog politic extins și criterii politiceDemocrație și statul de dreptAdministrația publică- Urmărirea reformei administrației publice și a politicii privind personalul, pentru a asigura o mai mare eficacitate, responsabilitate și transparență.- Garantarea unei administrații locale eficiente, transparente și participative, în special prin aplicarea legislației adoptate recent.- Instituirea unui sistem de tip ombudsman pe deplin funcțional.Relațiile dintre societatea civilă și armată- Continuarea alinierii controlului exercitat de societatea civilă asupra armatei la practicile statelor membre ale UE. Garantarea exercitării depline a funcțiilor de supraveghere ale autorităților civile, în special în ceea ce privește formularea unei strategii de siguranță națională și punerea acesteia în aplicare. Adoptarea de măsuri necesare în vederea creării unei mai mari responsabilități și transparențe în soluționarea problemelor de siguranță.- Aplicarea unui control parlamentar deplin asupra politicii militare și de apărare și a tuturor cheltuielilor conexe, inclusiv prin audit extern.- Eliminarea tuturor competențelor tribunalelor militare de a judeca civili.Sistemul judiciar- Garantarea unei interpretări consecvente de către toate autoritățile judiciare a dispozițiilor legale, inclusiv a noului cod penal, privind drepturile omului și libertățile fundamentale, în conformitate cu Convenția europeană a drepturilor omului și cu jurisprudența corespunzătoare.- Asigurarea independenței puterii judecătorești, în special cu privire la Consiliul Superior al Judecătorilor și Procurorilor și la numirea noilor judecători și procurori.- Asigurarea faptului că procuratura și apărarea dispun în egală măsură de instrumente în cadrul procedurilor penale, inclusiv în ceea ce privește dispunerea sălilor de judecată.- Continuarea formării judecătorilor și a procurorilor în domeniul aplicării Convenției europene a drepturilor omului și a jurisprudenței Curții Europene a Drepturilor Omului.- Întărirea eficacității puterii judecătorești, în special prin consolidarea capacității instituționale a acesteia și adoptarea unui nou cod de procedură civilă.- Procedarea la crearea instanțelor judecătorești de apel intermediare regionale.Politica anticorupție- Asumarea unui angajament deplin la toate nivelurile față de lupta împotriva corupției, inclusiv prin consolidarea tuturor instituțiilor implicate, precum și prin coordonarea acestora.- Asigurarea aplicării Regulamentului privind principiile de conduită etică a funcționarilor publici și extinderea dispozițiilor acestuia la funcționarii aleși prin vot, magistrați, cadrele universitare și personalul militar.- Limitarea dimensiunilor imunității parlamentare în conformitate cu practicile europene.Drepturile omului și protecția minoritățilorRespectarea legislației internaționale privind drepturile omului- Promovarea drepturilor omului cu sprijinul activ al unei instituții naționale pentru drepturile omului, care să fie independentă și să dispună de resurse adecvate, în conformitate cu principiile relevante ale ONU. Monitorizarea cazurilor privind încălcarea drepturilor omului, inclusiv a datelor statistice pertinente.- Continuarea formării agențiilor de aplicare a legii în problemele privind drepturile omului și tehnicile moderne de anchetă, în special în ceea ce privește lupta împotriva torturii și a relelor tratamente.- Ratificarea protocoalelor opționale la Pactul internațional cu privire la drepturile civile și politice. Respectarea Convenției europene pentru apărarea drepturilor omului și a libertăților fundamentale, inclusiv executarea deplină a hotărârilor Curții Europene a Drepturilor Omului.- Punerea în aplicare a dispozițiilor legale privind dreptul la un nou proces, în conformitate cu hotărârile relevante ale Curții Europene a Drepturilor Omului.- Garantarea, în plan legislativ și în practică, a exercitării depline, de către toate persoanele, fără discriminare și indiferent de limbă, opinii politice, rasă, sex, origine rasială sau etnică, religie sau convingeri, handicap, vârstă sau orientare sexuală, a libertăților fundamentale și a drepturilor omului.- Ratificarea Protocolului nr. 12 la Convenția europeană a drepturilor omului privind interdicția generală de discriminare de către autoritățile publice.Drepturi civile și politiceÎmpiedicarea torturii și a relelor tratamente- Garantarea punerii în aplicare a măsurilor adoptate în contextul politicii "toleranță zero" împotriva torturii și a relelor tratamente, în conformitate cu Convenția europeană a drepturilor omului și cu recomandările Comitetului European pentru Prevenirea Torturii.- Intensificarea luptei împotriva impunității. Garantarea efectuării de către procurori a unor anchete oportune și eficace asupra cazurilor prezumate, care să conducă la identificarea și pedepsirea autorilor de către instanțele judecătorești.- Garantarea aplicării Protocolului de la Istanbul pe întregul teritoriu al țării, în special prin perfecționarea expertizei medicale.- Ratificarea Protocolului opțional la Convenția ONU împotriva torturii, care prevede constituirea unui sistem de monitorizare independentă a locurilor de detenție.Accesul la justiție- Consolidarea oportunităților pentru o apărare eficientă, cum ar fi accesul la asistență juridică și la servicii de interpretare calificată.- Garantarea faptului că cetățenii sunt conștienți că au și că își pot exercita dreptul de a avea acces privat la un avocat și de a-și anunța rudele din primul moment al reținerii lor în arest.Libertatea de exprimare, asociere și întrunire pașnică- Asigurarea exercitării libertății de exprimare, inclusiv libertatea presei, în conformitate cu Convenția europeană a drepturilor omului și cu jurisprudența Curții Europene a Drepturilor Omului.- Remedierea continuă a situației persoanelor urmărite penal sau condamnate pentru exprimarea pașnică de opinii.- Punerea în aplicare a tuturor reformelor privind libertatea de asociere și întrunire pașnică în conformitate cu Convenția europeană a drepturilor omului și jurisprudența corespunzătoare. Aplicarea măsurilor de prevenire a utilizării excesive a forței de către forțele de siguranță.- Alinierea dispozițiilor relevante care se aplică partidelor politice la practicile europene.- Alinierea finanțării și a auditării partidelor politice la practicile europene.- Facilitarea și încurajarea dezvoltării interne a societății civile turce și a implicării acesteia în elaborarea politicilor publice.- Facilitarea și încurajarea comunicării deschise și a cooperării dintre toate sectoarele societății civile turce și partenerii europeni.Libertatea religiei- Adoptarea unei legi care să abordeze în mod exhaustiv dificultățile cu care se confruntă minoritățile religioase și comunitățile nemusulmane în conformitate cu normele europene relevante. Suspendarea vânzării sau a confiscării proprietăților care aparțin sau au aparținut fundațiilor comunitare religioase nemusulmane de către autoritățile competente până la adoptarea legii menționate anterior.- Adoptarea și punerea în aplicare a dispozițiilor privind exercitarea libertății de gândire, de conștiință și de religie de către orice persoană și comunitate religioasă, în conformitate cu Convenția europeană a drepturilor omului și luând în considerare recomandările relevante ale Comisiei Consiliului Europei împotriva rasismului și a intoleranței.- Stabilirea condițiilor de funcționare a tuturor comunităților religioase, în conformitate cu practica din statele membre ale Uniunii Europene. Aceasta cuprinde protecția juridică și judiciară (inter alia, prin accesul la dobândirea personalității juridice) a comunităților, a membrilor și a bunurilor acestora, învățământul, numirea și formarea clerului, precum și exercitarea drepturilor de proprietate în conformitate cu Protocolul nr. 1 la Convenția europeană a drepturilor omului.Drepturi economice și socialeDrepturile femeilor- Aplicarea legislației privind drepturile femeilor, în special codul civil, noul cod penal și legislația privind protecția familiei.- Continuarea adoptării de măsuri împotriva violenței împotriva femeilor, inclusiv împotriva ilegalităților comise în numele onoarei. Asigurarea formării specializate pentru judecători și procurori, instituțiile de aplicare a legii, municipalități și alte instituții responsabile și constituirea de adăposturi pentru femeile amenințate să devină victime ale violenței, în toate localitățile mari, în conformitate cu legislația în vigoare.- Continuarea promovării rolului femeilor în societate, inclusiv educarea și participarea acestora pe piața muncii și în viața politică și socială, și sprijinirea dezvoltării organizațiilor de femei pentru îndeplinirea acestor obiective.Drepturile copiiilor- Promovarea protecției drepturilor copiiilor în conformitate cu normele Uniunii Europene și cu normele internaționale.- Continuarea eforturilor depuse pentru soluționarea problemei pe care o reprezintă copiii străzii.Drepturile sindicale- Garantarea respectării depline a tuturor drepturilor sindicatelor, în conformitate cu normele UE și cu convențiile OIM relevante, în special în ceea ce privește dreptul la organizare, la grevă și la negocieri colective.- Consolidarea dialogului social și facilitarea și încurajarea cooperării cu partenerii din UE.Drepturile minorităților, drepturile culturale și protecția minorităților- Asigurarea diversității culturale și promovarea respectului și a protecției minorităților în conformitate cu Convenția europeană a drepturilor omului și cu principiile stabilite în Convenția-cadru a Consiliului Europei pentru protecția minorităților naționale, precum și în conformitate cu cele mai bune practici ale statelor membre.- Garantarea protecției juridice a minorităților, în special în ceea ce privește exercitarea drepturilor la proprietate în conformitate cu Protocolul nr. 1 la Convenția europeană a drepturilor omului.- Garantarea accesului efectiv la radiodifuziune/televiziune în alte limbi decât turca. Eliminarea obstacolelor rămase, în special cu privire la companiile de difuziune private locale și regionale.- Adoptarea măsurilor corespunzătoare pentru a sprijini predarea altor limbi decât turca.Situația în est și sud-est- Eliminarea sistemului de supraveghere a satelor din sud-est. Curățarea zonei de mine terestre.- Elaborarea unei strategii globale de reducere a disparităților regionale care vizează, în special, îmbunătățirea situației în regiunea de sud-est, pentru a spori posibilitățile economice, sociale și culturale disponibile tuturor cetățenilor turci, inclusiv celor de origine kurdă.- Adoptarea de măsuri care să faciliteze întoarcerea persoanelor strămutate intern în localitățile lor de origine, în conformitate cu recomandările reprezentantului special al secretarului general al ONU pentru persoanele strămutate.- Garantarea compensării echitabile și imediate a persoanelor care au suferit pierderi și prejudicii ca urmare a situației de securitate din sud-est.Aspecte regionale și obligații internaționaleCipru- Garantarea sprijinului continuu față de eforturile de a găsi o soluție globală la problema cipriotă în cadrul ONU și în conformitate cu principiile pe care se întemeiază Uniunea, contribuind în același timp la un climat mai bun pentru găsirea unei soluții comune.- Aplicarea integrală a Protocolului de adaptare a Acordului de la Ankara la aderarea celor 10 noi state membre, inclusiv Cipru [1].- Adoptarea, în cel mai scurt timp posibil, a unor măsuri concrete pentru normalizarea relațiilor bilaterale dintre Turcia și toate statele membre ale UE, inclusiv Republica Cipru [1].Soluționarea pașnică a conflictelor frontaliere- Continuarea eforturilor de soluționare a tuturor conflictelor frontaliere încă existente, în conformitate cu principiul soluționării pașnice a conflictelor din Carta Organizației Națiunilor Unite, inclusiv, în cazul în care este necesar, făcând apel la jurisdicția Curții de Justiție Internaționale.- Angajarea neechivocă de bune relații cu țările vecine; rezolvarea eventualelor surse de neînțelegeri cu țările vecine; abținerea de la orice acțiune care ar putea afecta procesul de soluționare pașnică a diferendelor frontaliere.Obligații asumate în cadrul Acordului de asociere- Garantarea punerii în aplicare a angajamentelor asumate în conformitate cu Acordul de asociere, inclusiv uniunea vamală.- Ridicarea restricțiilor din comerțul cu carne de vită, bovine vii și produse derivate.Criterii economice- Continuarea punerii în aplicare a actualului program de reformă structurală convenit cu FMI și Banca Mondială, asigurând, în special, controlul cheltuielilor publice.- Finalizarea punerii în aplicare a reformei din sectorul financiar, în special alinierea regulamentelor prudențiale și de transparență la standardele internaționale, precum și supravegherea acestora.- Salvgardarea independenței autorităților de reglementare a pieței.- Accelerarea privatizării întreprinderilor de stat, în special a băncilor de stat, luând în considerare componenta socială.- Continuarea liberalizării pieței și a reformelor prețurilor, în special în sectoarele energiei și agriculturii, cu un accent deosebit asupra tutunului și a zahărului.- Continuarea dialogului economic cu Uniunea Europeană, în special în cadrul procedurilor de supraveghere fiscală pentru perioada de preaderare, punând accentul pe măsurile corespunzătoare care vizează crearea unui climat macroeconomic stabil și previzibil și pe punerea în aplicare a reformelor structurale.- Punerea în aplicare a măsurilor pentru abordarea problemei economiei informale.- Îmbunătățirea eforturilor de formare profesională, în special pentru populația mai tânără.- Ameliorarea dezechilibrelor de pe piața muncii.- Îmbunătățirea climatului de afaceri și, în special, a funcționării instanțelor comerciale. În acest sens, îmbunătățirea funcționării instanțelor comerciale, acordându-se o atenție deosebită independenței sistemului judiciar și utilizării corespunzătoare a sistemului martorilor experți.- Continuarea reformei în sectorul agricol.- Asigurarea îmbunătățirii nivelului general al educației și sănătății, acordând o atenție deosebită tinerei generații și regiunilor defavorizate.- Facilitarea și promovarea investițiilor străine directe.Capacitatea de asumare a obligațiilor care decurg din aderareLibera circulație a mărfurilor- Finalizarea eliminării barierelor tehnice și administrative din calea comerțului. Asigurarea de controale eficiente în interiorul pieței și libera circulație a mărfurilor.- Finalizarea identificării măsurilor contrare articolelor 28-30 din Tratatul de instituire a Comunității Europene și eliminarea acestora. În special, eliminarea tuturor licențelor de import ilegale, neautomate și aplicarea principiilor de recunoaștere reciprocă în zonele nearmonizate.- Eliminarea tuturor restricțiilor din calea liberei circulații a mărfurilor datorate discriminării împotriva transportatorilor din statele membre pe motive legate de naționalitatea acestora sau de acostările anterioare.- Garantarea punerii în aplicare a certificării, a evaluării conformității și a marcajelor CE, în conformitate cu directivele "abordare nouă" și "abordare globală"; consolidarea structurilor existente de supraveghere a pieței și de evaluare a conformității, prin furnizarea de echipamente și prin formare profesională și crearea unei infrastructuri administrative compatibile.- Dezvoltarea unei infrastructuri de metrologie legală eficientă și facilitarea unei aplicări extinse a metrologiei industriale.Dreptul de stabilire și libertatea de a presta servicii- Definirea unei metodologii și a unei foi de parcurs pentru analizarea legislației naționale pentru a identifica potențialele obstacole din calea dispozițiilor din Tratatul CE cu privire la dreptul de stabilire și la libertatea de a presta servicii.- Definirea și demararea punerii în aplicare a unei foi de parcurs pentru alinierea la acquis în ceea ce privește recunoașterea reciprocă a calificărilor profesionale, inclusiv instituirea capacității administrative necesare.- Definirea unei foi de parcurs pentru transpunerea acquis-ului referitor la serviciile poștale.Libera circulație a capitalului- Eliminarea tuturor restricțiilor care afectează investițiile străine provenite din Uniunea Europeană în toate sectoarele economice.Achiziții publice- Accelerarea alinierii la acquis a legislației referitoare la achizițiile publice, în special cu privire la concesiile din sectorul utilitar și în raport cu procedurile de revizuire.- Sporirea capacității autorității responsabile cu achizițiile publice de a pune în aplicare noua lege privind achizițiile publice.Legislația privind proprietatea intelectuală- Îmbunătățirea aplicării legislației privind drepturile de proprietate intelectuală prin consolidarea capacității administrative și a coordonării, inclusiv cu privire la instituțiile de aplicare a legii și la sistemul judiciar. Abordarea, în special, a falsificării mărcilor comerciale, mai ales în ceea ce privește piesele de rezervă ale autoturismelor și produsele de lux, precum și a pirateriei, în special în ceea ce privește cărțile și alte mijloace de informare.- Convenirea asupra unei soluții reciproc acceptabile împreună cu UE cu privire la produsele generice din sectorul farmaceutic.Concurență- Alinierea la acquis în ceea ce privește ajutoarele de stat, inclusiv în sectoarele sensibile precum siderurgia, crearea unei autorități naționale de monitorizare a ajutoarelor de stat și garantarea unui control strict al ajutoarelor de stat.- Garantarea transparenței și a schimbului continuu de informații în sectorul concurenței și al ajutoarelor de stat.- Finalizarea alinierii dispozițiilor de aplicare în domeniul antitrust.Servicii financiare- Adoptarea măsurilor de aplicare necesare în conformitate cu noul drept bancar. Asigurarea unui progres consecvent către punerea în aplicare a foii de parcurs pentru noul cadru de cerințe de capital pentru instituțiile de credit și societățile de investiții.- Consolidarea normelor prudențiale și supraveghere în sectorul financiar nebancar, inclusiv prin raționalizarea structurilor de supraveghere, în cazul în care este necesar.Societatea informațională și mijloacele de informare- Asigurarea punerii în aplicare a legislației privind tarifele și licențele.- Adoptarea și aplicarea unei legislații aliniate cu privire la comunicațiile electronice, în special în sectorul legislației privind tarifele și acordarea licențelor, liniile închiriate, accesul și interconectarea, preselectarea și selectarea transportatorilor și portabilitatea numerelor. Consolidarea capacităților și a independenței autorităților de reglementare a televiziunii/radiodifuziunii.- Continuarea alinierii legislației în sectorul politicii audiovizualului, în special cu privire la Directiva "Televiziune fără frontiere".Agricultură și dezvoltare rurală- Adoptarea măsurilor legislative necesare și constituirea de structuri administrative corespunzătoare pentru utilizarea instrumentelor UE referitoare la dezvoltarea rurală.Siguranța alimentelor, politica veterinară și fitosanitară- Continuarea alinierii sistemului de identificare a animalelor și înregistrare a bovinelor la cerințele UE și demararea acțiunilor în vederea identificării oilor și a caprelor și a înregistrării deplasărilor acestora.- Adoptarea unei strategii de eradicare a principalelor boli ale animalelor.- Pregătirea unui program pentru modernizarea unităților de prelucrare a alimentelor în vederea respectării normelor UE de igienă și sănătate publică.- Punerea în aplicare a programelor de control al reziduurilor și al zoonozelor.Pescuit- Alinierea la acquis a legislației privind gestionarea, controlul, comercializarea și adaptarea structurală a pescuitului. Consolidarea capacității administrative.Transportul- Eliminarea tuturor restricțiilor existente cu privire la navele care navighează sub pavilion cipriot și la navele care servesc comerțului cipriot, precum și a acordurilor din aviație care discriminează transportatorii statelor membre pe baza naționalității acestora.- Continuarea alinierii la acquis-ul privind transporturile pentru toate categoriile de transport.- Consolidarea administrației maritime, în special cea a controlului navelor de către statul de pavilion, și îmbunătățirea urgentă a registrelor de securitate ale flotei turcești pentru îndepărtarea acesteia de pe lista neagră a statelor de pavilion cuprinsă în Memorandumul de înțelegere de la Paris.- Adoptarea unui program de adaptare a parcului turc rutier la standardele UE.Energie- Garantarea independenței și a funcționării eficiente a autorității de reglementare cu privire la electricitate, gaze naturale și energie nucleară.- Garantarea creării unei piețe competitive interne a energiei, în conformitate cu directivele privind electricitatea și gazul.- Sprijinirea creării unui piețe a energiei regionale integrate progresiv în cadrul unei piețe energetice europene extinse. Eliminarea restricțiilor din comerțul transfrontalier și din accesul terților.- Dezvoltarea unei strategii energetice pentru a facilita aplicarea cadrului juridic în conformitate cu acquis-ul.- Demararea alinierii la acquis-ul privind eficiența energiei și sursele de energie regenerabile și dezvoltarea capacității administrative din aceste sectoare.Fiscalitate- Continuarea alinierii accizelor și a taxei pe valoarea adăugată în ceea ce privește ratele aplicate, natura operațiunilor scutite și structura impozitelor, precum și eliminarea măsurilor fiscale care pot determina tratamente discriminatorii.- Continuarea alinierii la acquis-ul din sectorul impozitării directe, inclusiv la dispozițiile privind schimbul de informații cu statele membre ale UE pentru a facilita respectarea măsurilor împotriva fraudelor și a evaziunii fiscale.- Asumarea angajamentului față de principiile Codului de conduită pentru impozitarea întreprinderilor și garantarea conformității legislației viitoare cu principiile Codului de conduită pentru impozitarea întreprinderilor.- Intensificarea eforturilor întreprinse pentru modernizarea și consolidarea administrației fiscale în vederea îmbunătățirii respectării legislației de către contribuabili, precum și a colectării impozitelor directe, a taxei pe valoarea adăugată, a veniturilor din taxele vamale și a altor taxe indirecte. Crearea de instrumente eficiente pentru combaterea fraudei.- Demararea pregătirilor pentru dezvoltarea sistemelor informatice necesare, astfel încât acestea să permită schimbul de date electronice cu UE și cu statele membre.Statistică- Încheierea procedurilor pentru adoptarea și aplicarea unei noi legi statistice în conformitate cu standardele UE. Asigurarea unei formări adecvate a personalului și îmbunătățirea capacității administrative.- Consolidarea strategiei de dezvoltare a statisticilor, în special în domeniile prioritare precum: statistici demografice și statistici privind piața muncii, statistici regionale, statistici comerciale (inclusiv registrul comerțului) și statistici agricole.- Adoptarea clasificărilor actuale și introducerea de unități statistice relevante în registrul comerțului.- Îmbunătățirea metodologiei aplicate pentru conturile naționale, în conformitate cu Sistemul european de conturi economice integrate (SEC 95).Politică socială și ocuparea forței de muncă- Elaborarea unui program anual de finanțare a investițiilor, bazat pe o estimare realistă a costurilor alinierii și a resurselor disponibile din sectorul public și din cel privat.- Crearea de condiții pentru un dialog social eficient, inter alia, prin eliminarea dispozițiilor restrictive cu privire la activitățile sindicatelor și garantarea respectului pentru drepturile sindicale.- Susținerea eforturilor depuse de către partenerii sociali în domeniul consolidării capacităților, în special în perspectiva participării lor viitoare la elaborarea și punerea în aplicare a politicii sociale și a ocupării forței de muncă, în special printr-un dialog social autonom.- Continuarea eforturilor desfășurate în lupta împotriva muncii copiilor.- Consolidarea capacităților tuturor instituțiilor care participă la transpunerea acquis-ului în domeniu.Politica industrială și a întreprinderilor- Adoptarea Programului național de restructurare a sectorului siderurgic, care urmărește asigurarea viabilității sectorului și respectarea normelor UE cu privire la ajutoarele de stat.- Dezvoltarea și punerea în aplicare a unei strategii de încurajare a investițiilor străine în Turcia, inclusiv soluționarea disputelor.Politică regională și coordonarea instrumentelor structurale- Continuarea dezvoltării cadrului strategic pentru coeziune economică și socială, prin care se urmărește reducerea disparităților regionale.- Instituirea cadrului legislativ și administrativ necesar pentru absorbirea fondurilor de preaderare la Uniunea Europeană.Justiție, libertate și securitate- Continuarea dezvoltării și a consolidării instituțiilor însărcinate cu asigurarea respectării legii și alinierea statutului și funcționării acestora la standardele europene, inclusiv prin dezvoltarea unei cooperări interinstituționale. Adoptarea unui cod deontologic al polițiștilor. Instituirea unui sistem independent și eficient de reclamații care să asigure o mai mare responsabilitate asumată de poliție și jandarmerie. Dezvoltarea utilizării tehnicilor investigative moderne și a strategiilor de prevenire a infracțiunilor. Adoptarea de măsuri pentru formarea și dezvoltarea capacității poliției judiciare.- Continuarea eforturilor de aplicare a Planului național de acțiune privind migrația și azilul, pentru a combate migrația ilegală și pentru a încheia de urgență un acord de readmisie cu UE.- Adoptarea și demararea aplicării Planului național de acțiune cu privire la gestionarea frontierelor, în special prin adoptarea de măsuri pentru instituirea unui corp civil profesionist de pază a frontierelor și prin deminarea frontierei.- Adoptarea și punerea în aplicare a unei strategii naționale privind crima organizată. Intensificarea luptei împotriva crimei organizate, a drogurilor, a traficului de persoane, a fraudei, a corupției și a spălării de bani.- Dezvoltarea și începerea punerii în aplicare a unei strategii naționale de luptă împotriva drogurilor, în conformitate cu strategia și cu planul de acțiune antidrog al UE.- Adoptarea unei legi cu privire la protecția datelor personale în conformitate cu acquis-ul și crearea unei autorități de supraveghere independente.- Desemnarea unui serviciu cu competențe pentru a proteja moneda euro împotriva falsificării.Știință și cercetare- Demararea elaborării și aplicării unei strategii de cercetare integrate.Educație și cultură- Facilitarea funcționării unei agenții naționale pentru consolidarea participării la programele Socrates, Leonardo da Vinci și Youth (Tineret). Promovarea participării la programul Culture 2000.Mediu- Adoptarea unui program revizuit de transpunere și aplicare a acquis-ului. Elaborarea unui plan de finanțare a investițiilor.- Continuarea transpunerii și a punerii în aplicare a acquis-ului privind legislația-cadru, convențiile internaționale privind mediul, legislația privind protecția naturii, calitatea apei, prevenirea și controlul integrat al poluării, precum și gestionarea deșeurilor. Punerea în aplicare și asigurarea respectării directivei modificate privind impactul asupra mediului.- Continuarea integrării cerințelor ecologice în celelalte politici sectoriale.- Elaborarea unui plan de consolidare a capacității administrative, aplicarea și executarea legislației cu privire la protecția mediului.- Dezvoltarea cooperării transfrontaliere privind apa, în conformitate cu directiva-cadru privind apa și cu convențiile internaționale privind apa la care Comunitatea Europeană este parte.Sănătate și protecția consumatorului- Continuarea alinierii la acquis.- Continuarea dezvoltării structurilor instituționale în vederea unei puneri în aplicare eficace, în special în ceea ce privește supravegherea pieței.- Continuarea dezvoltării sistemelor de notificare a produselor periculoase la nivel național și exploatarea posibilităților de schimb al acestor notificări la nivel internațional prin sistemul TRAPEX sau prin alte sisteme relevante.Uniune vamală- Adoptarea unui nou cod vamal pentru a continua alinierea normelor vamale la acquis-ul în materie, inclusiv reguli de origine preferențială.- Alinierea la acquis a legislației cu privire la zonele libere și aplicarea acesteia, în special cu privire la controalele vamale și auditul fiscal.- Continuarea consolidării capacității administrative și operaționale a administrației vamale și alinierea procedurilor interne la normele UE.- Demararea pregătirilor pentru dezvoltarea sistemelor informatice necesare, astfel încât acestea să permită schimbul de date electronice cu UE și cu statele membre ale acesteia, începând cu domeniul tranzitului și cel al tarifelor.Relații externe și politica externă, de securitate și de apărare- Încheierea alinierii la politica comercială comună a Comunității Europene, prin alinierea la regimurile preferențiale din Comunitatea Europeană, inclusiv noul sistem de preferințe generalizate al CE.- Continuarea eforturilor de a încheia acorduri de liber schimb cu țări terțe.- Alinierea progresivă a politicilor privind țările terțe și pozițiile în cadrul organizațiilor internaționale față de cele ale UE și ale statelor membre, în special în ceea ce privește apartenența tuturor țărilor membre ale UE la organizații și acorduri relevante, precum Wassenaar.Control financiar- Garantarea aplicării oportune a Legii privind gestionarea și controlul financiar public.- Adoptarea unei noi legislații care să asigure reforma funcției auditului extern în conformitate cu normele Organizației Internaționale a Instituțiilor Supreme de Audit și în conformitate cu legea privind gestionarea și controlul financiar public, pentru a asigura independența Curții de Conturi.- Instituirea unor proceduri eficiente de tratare a neregulilor și a cazurilor de fraudă presupusă privind asistența de preaderare, în special pentru comunicarea efectivă a neregulilor către Comisie.- Consolidarea și aplicarea sistemului pentru gestionarea fondurilor comunitare de preaderare și adaptarea acestuia la evoluția instrumentelor de preaderare.- Instituirea structurilor administrative necesare pentru protecția eficientă și echivalentă a fondurilor UE și pentru cooperarea cu Oficiul antifraudă al Comisiei Europene (OLAF).3.2. PRIORITĂȚI PE TERMEN MEDIUCriterii economice- Încheierea aplicării programului de privatizare.- Încheierea reformei sectorului agricol.- Garantarea viabilității sistemelor de pensie și de securitate socială.- Continuarea îmbunătățirii nivelului general al educației și al sănătății, acordând o atenție deosebită tinerei generații și regiunilor defavorizate.Capacitatea de a-și asuma obligațiile care decurg din statutul de stat membruDreptul de stabilire și libertatea de a presta servicii- Eliminarea restricțiilor cu privire la dreptul de stabilire și la libertatea de a presta servicii transfrontaliere.- Începerea alinierii la acquis în domeniul serviciilor poștale. Demararea liberalizării serviciilor poștale și crearea unei autorități de reglementare naționale.- Realizarea alinierii substanțiale la acquis în ceea ce privește recunoașterea calificărilor profesionale.Achizițiile publice- Garantarea aplicării eficiente a normelor privind achizițiile publice de către autoritățile și entitățile contractante de la toate nivelurile, inclusiv prin dezvoltarea și aplicarea unor instrumente operaționale, furnizarea programelor de formare și consolidarea capacității administrative a autorităților și a entităților contractante.- Promovarea utilizării mijloacelor electronice în procedurile de achiziții publice.- Adoptarea unei strategii naționale globale pentru dezvoltarea sistemului de achiziții publice al Turciei, inclusiv utilizarea de mijloace electronice la toate nivelurile procedurii de achiziții publice.Legislația privind proprietatea intelectuală- Finalizarea alinierii și a aplicării legislației privind drepturile de proprietate intelectuală prin consolidarea structurilor și a mecanismelor de aplicare, inclusiv a instituțiilor de aplicare a legii și a sistemului judiciar.Serviciile financiare- Înregistrarea unui progres substanțial către aplicarea noului cadru de cerințe de capital, în conformitate cu foaia de parcurs detaliată a Autorității de Reglementare și Supraveghere Bancară (BRSA).- Înregistrarea unui progres substanțial către alinierea legislației la acquis în sectorul financiar nebancar.Dreptul societăților- Încheierea alinierii la acquis.- Adoptarea unui cadru general de raportare financiară în conformitate cu standardele UE, recurgând în cea mai mare măsură la scutirile prevăzute în acquis.- Consolidarea cerințelor de divulgare. În special, adoptarea unei cerințe generale ca întreprinderile să depună declarațiile de entitate juridică auditată și să depună situațiile financiare consolidate pentru a fi accesibile publicului larg.- Consolidarea capacității tuturor autorităților relevante de monitorizare și asigurare a aplicării normelor de raportare financiară.Concurență- Consolidarea asigurării aplicării legislației antitrust și a celei din sectorul ajutoarelor de stat, acordându-se o atenție specială monopolurilor și întreprinderilor cu drepturi speciale și exclusive.- Adoptarea de măsuri pentru restructurarea sectorului siderurgic în cadrul unui program sectorial global convenit.- Sporirea conștientizării normelor antitrust și cu privire la ajutoarele de stat în rândul tuturor participanților de pe piață și a persoanelor care acordă ajutoare.Societatea informațională și mijloacele de informare- Finalizarea transpunerii acquis-ului din domeniul telecomunicațiilor și pregătirea pentru liberalizarea deplină a piețelor.- Încheierea alinierii legislației în domeniul audiovizualului și consolidarea competențelor autorității independente de reglementare în domeniul radioului și televiziunii.Agricultura și dezvoltarea rurală- Continuarea eforturilor de instituire a unui sistem integrat de administrare și control, în special cu privire la sistemul de identificare a parcelelor.Siguranța alimentelor, politica veterinară și fitosanitară- Alinierea legislației veterinare, alimentare și fitosanitare.- Constituirea capacității administrative necesare pentru aplicarea legislației veterinare, fitosanitare și alimentare.- Instituirea unui sistem de identificare și înregistrare a animalelor pentru oi și capre, în conformitate cu cerințele UE.- Îmbunătățirea unităților de prelucrare agroalimentară, astfel încât acestea să poată respecta normele și legislația Uniunii Europene privind securitatea alimentară. Modernizarea fermelor de lapte.- Aplicarea sistemelor de control al securității alimentare.- Instituirea unui sistem de colectare a cadavrelor și tratarea subproduselor de origine animală.- Aplicarea planurilor de eradicare a principalelor boli.- Alinierea sistemului de înregistrare a soiurilor de plante la cerințele UE.- Continuarea alinierii cerințelor cu privire la reziduurile de pesticide la dispozițiile UE.Pescuit- Finalizarea instituirii unor structuri administrative și echipamente corespunzătoare la nivel central și regional care să poată asigura aplicarea politicii comune în domeniul pescuitului.Politica transporturilor- Finalizarea alinierii legislative și administrative pentru toate modurile de transport. Pentru transportul rutier, orientarea în special către accesul la piață, siguranța rutieră, inspecții tehnice auto, controale în trafic, precum și respectarea normelor sociale, fiscale și tehnice. Transportul maritim ar trebui să includă securitatea maritimă.- Asigurarea aplicării și a respectării legislației în domeniul transportului rutier, maritim și aerian (în special cu privire la securitatea aeriană și gestionarea traficului aerian). În acest sens, îmbunătățirea aplicării capacității instituțiilor conexe pentru toate aspectele aviației civile, ale transportului rutier și ale căilor ferate.- Încheierea restructurării societății naționale de căi ferate și deschiderea pieței feroviare, în conformitate cu cerințele acquis-ului.- Punerea în aplicare a unui program de adaptare tehnică la standardele comunitare ale flotei turce de transport maritim și rutier.Energie- Încheierea alinierii la acquis a legislației naționale.- Continuarea consolidării structurilor administrative și de reglementare.- Restructurarea întreprinderilor producătoare de energie și deschiderea piețelor energiei în conformitate cu acquis-ul.- Asigurarea unui nivel de securitate nucleară ridicat. La crearea unei capacități de producție de energie nucleară, în special consolidarea capacității, a independenței și a resurselor autorității de reglementare în timp util înainte de demararea emiterii licențelor. Asigurarea efectuării evaluărilor impactului asupra mediului, în deplină conformitate cu Directiva privind evaluările impactului asupra mediului.Fiscalitate- Progrese substanțiale în procesul de aliniere la acquis-ul fiscal, în ceea ce privește taxa pe valoare adăugată (TVA), accizele și impozitarea directă, inclusiv Codul de conduită pentru impozitarea întreprinderilor.- Continuarea consolidării și a modernizării administrației fiscale, inclusiv a sectorului tehnologiei informației, pentru îmbunătățirea colectării impozitelor. Continuarea pregătirilor pentru dezvoltarea sistemelor informatice necesare, astfel încât acestea să permită schimbul de date electronice cu UE și cu statele membre.Politica economică și monetară- Finalizarea alinierii legislației la acquis-ul privind interzicerea acordării pentru sectorul public a unui acces privilegiat la instituțiile financiare, precum și interzicerea finanțării directe a sectorului public.Statistică- Alinierea registrului comerțului la standardele Uniunii Europene.- Alinierea în continuare a statisticilor macroeconomice la acquis, în special în ceea ce privește estimarea produsului intern brut (PIB), indicii armonizați ai prețurilor la consum, indicatorii pe termen scurt, balanța de plăți și statisticile sociale.- Consolidarea rolului de coordonare al Institutului Național de Statistică pentru a îmbunătăți culegerea și prelucrarea datelor care provin din birouri guvernamentale diferite.- Intensificarea utilizării surselor administrative pentru culegerea de date.- Încheierea armonizării statisticilor financiare cu cerințele SEC (Sistemul european de conturi economice integrate) 95.Politică socială și ocuparea forței de muncă- Finalizarea transpunerii acquis-ului și consolidarea structurilor administrative și de asigurare a aplicării acestuia, inclusiv a inspectoratelor de muncă.- Asigurarea punerii în aplicare și a respectării acquis-ului în domeniul politicii sociale și al politicii de ocupare a forței de muncă.- Elaborarea unei strategii naționale pentru ocuparea forței de muncă în perspectiva unei participări la strategia europeană, în special prin pregătirea și punerea în aplicare a unei analize comune a politicii de ocupare a forței de muncă, și crearea unei capacități de monitorizare a pieței forței de muncă și a situației sociale.- Definirea unei strategii naționale în domeniul incluziunii sociale și strângerea informațiilor necesare, în conformitate cu practica Uniunii Europene.- Continuarea consolidării protecției sociale, în special prin consolidarea reformei sistemului de securitate socială și a sistemului de pensii, în vederea asigurării viabilității lor financiare, îmbunătățind în același timp nivelul de protecție socială.Politica industrială și a întreprinderilor- Continuarea simplificării mediului de afaceri pentru IMM-uri și alinierea la definiția IMM folosită în UE.Rețele transeuropene- Aplicarea proiectelor prioritare identificate în cadrul Evaluării necesităților de infrastructură a transporturilor și în conformitate cu orientările comunitare referitoare la rețelele transeuropene în domeniul transporturilor.- Promovarea punerii în aplicare în Turcia a proiectelor identificate ca proiecte de interes comun în orientările Comunității Europene privind rețelele transeuropene în domeniul energiei.Politica regională și coordonarea instrumentelor structurale- Continuarea consolidării capacității administrative pentru aplicarea politicii regionale, atât la nivel central, cât și la nivel regional.- Elaborarea de proceduri bugetare multianuale care prevăd criterii de prioritate pentru investiția publică în regiuni.Justiție, libertate și securitate- Alinierea statutului și a funcționării jandarmeriei la standarde europene.- Continuarea alinierii la acquis a legislației și a practicilor aplicabile vizelor.- Continuarea alinierii la acquis în domeniul dreptului de azil, prin eliminarea rezervei geografice la Convenția de la Geneva; consolidarea sistemului de examinare și de decizie în domeniul cererilor de azil și introducerea unor măsuri de susținere socială și integrare pentru refugiați.- În domeniul drogurilor, continuarea consolidării punctului focal național.- Continuarea dezvoltării capacității serviciului vamal, inclusiv prin încheierea de acorduri de cooperare vamală și introducerea de unități de supraveghere mobile.- În domeniul protecției datelor, asigurarea aplicării acquis-ului prin crearea unei autorități de supraveghere independente.- Adoptarea și punerea în aplicare a acquis-ului și a celor mai bune practici aplicabile migrației, astfel încât să se evite migrația ilegală.- Continuarea alinierii la acquis și la cele mai bune practici, în conformitate cu planul național de acțiune privind administrarea frontierelor, pentru pregătirea punerii în aplicare integrale a acquis-ului Schengen.- Adoptarea și aplicarea acquis-ului în domeniul corupției, al luptei împotriva drogurilor, a crimei organizate, a spălării de bani, al cooperării judiciare în materie penală și civilă, al protejării monedei euro prin dreptul penal și al intereselor financiare ale Comunității.Educație și cultură- Alinierea la politicile UE pentru protejarea diversității culturale, inclusiv în lumina Convenției UNESCO privind diversitatea culturală.Mediu- Continuarea alinierii la acquis și consolidarea capacităților instituționale, administrative și de control în vederea garantării protecției mediului, inclusiv culegerea de date.- Integrarea principiilor de dezvoltare durabilă în definirea și punerea în aplicare a politicilor sectoriale.- Asigurarea transpunerii depline și a aplicării progresive și asigurarea aplicării directivei privind evaluarea strategică a incidentelor asupra mediului, astfel cum a fost modificată.- Adoptarea și punerea în aplicare a unui plan național de gestionare a deșeurilor.Uniune vamală- Încheierea alinierii legislației vamale, în special în ceea ce privește gestionarea contingentelor tarifare, zonele libere, bunurile și tehnicile cu dublă utilizare, precursorii, precum și mărfurile contrafăcute și piratate.- Continuarea eforturilor de modernizare a controalelor și a operațiunilor vamale și asigurarea dotării tuturor birourilor vamale cu o infrastructură IT.- Continuarea pregătirilor pentru interconectivitatea sistemelor informatice cu cele ale UE.Control financiar- Consolidarea capacității actuale de gestionare și control a tuturor instituțiilor implicate în gestionarea de fonduri comunitare de preaderare în conformitate cu DIS.- Pregătirea tuturor instituțiilor implicate în gestionarea de fonduri comunitare de preaderare pentru acreditare în conformitate cu Sistemul de implemetare descentralizată extinsă (EDIS).- Pregătirea pentru desemnarea unui serviciu antifraudă independent din punct de vedere operațional.- Consolidarea capacității structurilor administrative create pentru protejarea intereselor financiare ale CE.4. PROGRAMAREAsistența financiară pentru prioritățile definite în Parteneriatul pentru aderare se acordă prin intermediul deciziilor de finanțare anuale adoptate de către Comisie, în conformitate cu procedura prevăzută la articolul 8 din Regulamentul (CE) nr. 2500/2001 al Consiliului din 17 decembrie 2001 privind asistența financiară de preaderare în favoarea Turciei [2] (pentru programul pe 2006) și Regulamentul pentru Instrumentul de asistență de preaderare (IPA), o dată ce acesta a fost adoptat (pentru programele pe 2007-2013). Aceste decizii de finanțare vor fi urmate de semnarea unui acord de finanțare cu Turcia.5. CONDIȚIONARETurcia va putea beneficia de asistența comunitară acordată pentru finanțarea proiectelor prin intermediul instrumentelor de preaderare în funcție de respectarea angajamentelor asumate în cadrul acordurilor Comunitatea Europeană-Turcia, inclusiv Decizia privind Uniunea vamală 1/95 și alte decizii, și de continuarea măsurilor concrete menite să ducă la îndeplinirea deplină a criteriilor de la Copenhaga și în special la respectarea priorităților specifice din prezentul parteneriat pentru aderare revizuit. Nerespectarea acestor condiții generale ar putea determina Consiliul să decidă întreruperea asistenței financiare în temeiul articolului 5 din Regulamentul (CE) nr. 2500/2001. De asemenea, sunt introduse condiții speciale în diferitele programe individuale anuale.6. MONITORIZAREPunerea în aplicare a Parteneriatului pentru aderare se analizează în cadrul mecanismelor constituite în temeiul Acordului de asociere, precum și pe baza raportului de monitorizare al Comisiei.Analiza punerii în aplicare a priorităților Parteneriatului pentru aderare, precum și a progreselor realizate în ceea ce privește armonizarea legislativă, punerea în aplicare a legislațiilor și asigurarea respectării ei poate fi încredințată subcomitetelor instituite prin acordul de asociere. Comitetul de asociere examinează evoluția globală a procesului, progresele realizate și problemele întâlnite în îndeplinirea priorităților din Parteneriatul pentru aderare, precum și probleme specifice pe care i le prezintă subcomitetele.Monitorizarea programului de asistență financiară de preaderare este asigurată de către Turcia împreună cu Comisia Europeană prin intermediul unui comitet mixt de monitorizare. În scopul garantării eficacității acestei monitorizări, proiectele finanțate în cadrul fiecărui acord de finanțare trebuie să prevadă indicatori verificabili și cuantificabili ai realizărilor. Monitorizarea pe baza acestor indicatori ajută Comisia, Comitetul de gestionare Phare (și succesorul acestuia în conformitate cu IPA) și Turcia să reorienteze ulterior programele, după caz, precum și să elaboreze altele noi.Comitetul de gestionare Phare asigură compatibilitatea acțiunilor finanțate în cadrul programului de preaderare atât între ele, cât și cu Parteneriatul pentru aderare, astfel cum se prevede prin Regulamentul (CE) nr. 2500/2001.Parteneriatul pentru aderare va continua să fie modificat, în măsura în care este necesar, în conformitate cu articolul 2 din Regulamentul (CE) nr. 622/98 al Consiliului din 16 martie 1998 privind asistența în favoarea statelor candidate în cadrul strategiei de preaderare, în special instituirea de parteneriate pentru aderare [3].[1] A se vedea și Declarația Comunității Europene și a statelor sale membre din 21 septembrie 2005.[2] JO L 342, 27.12.2001, p. 1. Regulament, astfel cum a fost modificat ultima dată prin Regulamentul (CE) nr. 2112/2005 (JO L 344, 27.12.2005, p. 23).[3] JO L 85, 20.3.1998, p. 1.--------------------------------------------------


title: 2011/67/UE: Decizia Băncii Centrale Europene din 13 decembrie 2010 privind emisiunea de bancnote euro (BCE/2010/29)

text:
               9.2.2011

               RO

               Jurnalul Oficial al Uniunii Europene

               L 35/26

         DECIZIA BĂNCII CENTRALE EUROPENE
   din 13 decembrie 2010
   privind emisiunea de bancnote euro
   (reformare)
   (BCE/2010/29)
   (2011/67/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 128 alineatul (1),
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 16,
   întrucât:

               (1)

               În temeiul articolului 128 alineatul (1) din tratat și al articolului 16 din Statutul SEBC, Consiliul guvernatorilor Băncii Centrale Europene (BCE) este singurul împuternicit să autorizeze emisiunea de bancnote euro în cadrul Uniunii. În temeiul acelorași dispoziții, BCE și BCN pot emite bancnote euro, acestea fiind singurele bancnote cu statut de mijloc legal de plată în statele membre a căror monedă este euro. Legislația Uniunii a prevăzut un sistem format dintr-o pluralitate de emitenți de bancnote. BCE și BCN emit bancnotele euro.

               (2)

               În temeiul articolului 10 din Regulamentul (CE) nr. 974/98 al Consiliului din 3 mai 1998 privind introducerea euro (1), la 1 ianuarie 2002, BCE și BCN au pus în circulație bancnote cu valoare nominală exprimată în euro. Bancnotele euro constituie expresia aceleiași monede unice și fac obiectul unui regim juridic unitar.

               (3)

               Emisiunea de bancnote euro nu trebuie să fie supusă unor limite cantitative sau de alt tip, având în vedere faptul că punerea în circulație a bancnotelor este un proces determinat de cerere.

               (4)

               Decizia BCE/2003/4 din 20 martie 2003 privind valorile nominale, specificațiile, reproducerea, schimbul și retragerea bancnotelor euro (2) conține norme comune privind bancnotele euro. BCE a stabilit specificații tehnice comune pentru bancnotele euro și măsuri de control al calității în vederea asigurării respectării acestor specificații. În consecință, toate bancnotele euro au același aspect fizic și același grad de calitate și nu există nicio distincție între bancnotele cu aceeași valoare nominală.

               (5)

               Toate bancnotele euro trebuie să facă obiectul unor condiții identice de acceptare și prelucrare de către membrii Eurosistemului, indiferent de membrul care le-a pus în circulație. Practica repatrierii la banca centrală emitentă a bancnotelor cu valoare nominală exprimată în unități din moneda națională nu se aplică bancnotelor euro. Regimul de emisiune a bancnotelor euro se bazează pe principiul nerepatrierii bancnotelor euro.

               (6)

               În temeiul articolului 29.1 din Statutul SEBC, fiecărei bănci centrale membre a Sistemului European al Băncilor Centrale i se atribuie o pondere în grila de repartiție pentru subscrierea la capitalul BCE, astfel cum este prevăzut în Decizia BCE/2008/23 din 12 decembrie 2008 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (3); această pondere se determină în funcție de populație și de produsul intern brut al fiecărui stat membru și reglementează contribuțiile la capitalul BCE, transferurile activelor din rezervele valutare ale BCN către BCE, alocarea venitului monetar al BCN și distribuirea profiturilor și suportarea în comun a pierderilor BCE.

               (7)

               Bancnotele euro sunt mijloace legale de plată în toate statele membre a căror monedă este euro, circulă în mod liber în cadrul zonei euro, sunt reemise de membrii Eurosistem și pot fi păstrate sau utilizate și în afara zonei euro. Prin urmare, elementele de pasiv aferente emisiunii valorii totale de bancnote euro în circulație ar trebui alocate membrilor Eurosistemului conform unui criteriu obiectiv. Un criteriu adecvat este cota fiecărei BCN din capitalul vărsat al BCE. Această cotă este rezultatul aplicării proporționale în privința BCN a grilei de repartiție pentru subscrierea capitalului prevăzută la articolul 29.1 din Statutul SEBC. Întrucât acest criteriu nu se aplică în ceea ce privește BCE, cota procentuală de bancnote euro care urmează să fie emise de către BCE urmează a fi stabilită de Consiliul guvernatorilor.

               (8)

               În temeiul articolului 9.2. și al articolului 12.1 din Statutul SEBC, prin care se instituie principiul descentralizării operațiunilor Eurosistemului, BCN primesc sarcina de a pune în circulație și de a retrage din circulație toate bancnotele euro, inclusiv cele emise de BCE. În conformitate cu acest principiu, gestionarea operativă a bancnotelor euro este de asemenea realizată de BCN.

               (9)

               Diferența dintre valoarea bancnotelor euro alocate fiecărei BCN conform grilei de alocare a bancnotelor și valoarea bancnotelor euro pe care BCN în cauză le pune în circulație trebuie să determine solduri intra-Eurosistem. Dat fiind faptul că nu pune în circulație bancnote euro, BCE ar trebui să dețină creanțe intra-Eurosistem asupra BCN pentru o valoare echivalentă cotei de bancnote euro pe care le emite. Plata acestor solduri intra-Eurosistem are efect asupra pozițiilor de venit ale BCN și intră astfel sub incidența Deciziei BCE/2010/23 din 25 noiembrie 2010 privind alocarea venitului monetar al băncilor centrale naționale ale statelor membre a căror monedă este euro (4), în temeiul articolului 32 din Statutul SEBC.

               (10)

               Conform articolului 1 din Decizia 2010/416/UE a Consiliului din 13 iulie 2010 în temeiul articolului 140 alineatul (2) din Tratat privind adoptarea de către Estonia a monedei euro la 1 ianuarie 2011 (5), Estonia îndeplinește condițiile necesare pentru adoptarea monedei euro, iar derogarea care i-a fost acordată în temeiul articolului 4 din Actul de aderare din 2003 (6) se abrogă de la 1 ianuarie 2011.

               (11)

               Având în vedere faptul că Estonia va adopta moneda euro la 1 ianuarie 2011, Decizia BCE/2001/15 din 6 decembrie 2001 privind emisiunea de bancnote euro (7) trebuie modificată în vederea stabilirii grilei de alocare a bancnotelor, aplicabilă de la 1 ianuarie 2011. Întrucât Decizia BCE/2001/15 a fost deja modificată de mai multe ori, este necesară reformarea acesteia în scopul asigurării clarității,

         ADOPTĂ PREZENTA DECIZIE:
   Articolul 1
   Definiții
   În sensul prezentei decizii:

               (a)

               „BCN” înseamnă banca centrală națională a unui stat membru a cărui monedă este euro;

               (b)

               „bancnote euro” înseamnă bancnotele care respectă cerințele prevăzute în Decizia BCE/2003/4 și specificațiile tehnice stabilite de Consiliul guvernatorilor;

               (c)

               „grila de repartiție pentru capitalul subscris” înseamnă cotele (exprimate în procente) pe care BCN le dețin în capitalul subscris al BCE rezultate din aplicarea la BCN a ponderilor din grila de repartiție prevăzute la articolul 29.1 din Statutul SEBC și aplicabile pentru exercițiul financiar relevant;

               (d)

               „grila pentru alocarea bancnotelor” înseamnă procentele care rezultă prin luarea în calcul a cotei BCE din emisiunea totală de bancnote euro și prin aplicarea grilei de repartiție pentru capitalul subscris (rotunjită până la cel mai apropiat multiplu de 0,0005 dintr-un punct procentual) la cota BCN din acest total. În cazul în care suma procentelor rezultate nu este egală cu 100 %, diferența se compensează astfel: (i) dacă totalul este mai mic de 100 %, prin adăugarea a 0,0005 dintr-un punct procentual la cele mai mici cote, în ordine crescătoare, până la obținerea unui total de exact 100 %; sau (ii) dacă totalul este mai mare de 100 %, prin scăderea a 0,0005 dintr-un punct procentual din cele mai mari cote, în ordine descrescătoare, până se obține exact 100 %. Anexa la prezenta decizie prezintă grila pentru alocarea bancnotelor care se aplică de la 1 ianuarie 2011.

         Articolul 2
   Emisiunea de bancnote euro
   BCE și BCN emit bancnote euro.
   Articolul 3
   Obligațiile emitenților
   (1)   BCN pun în circulație și retrag din circulație bancnotele euro și efectuează orice gestionare operativă a tuturor bancnotelor euro, inclusiv cele emise de BCE.
   (2)   BCN acceptă toate bancnotele euro, la cererea deținătorului acestora, în vederea schimbului cu bancnote euro de aceeași valoare sau, în cazul titularilor de cont, în vederea creditării conturilor deținute la BCN de recepție.
   (3)   BCN consideră toate bancnotele euro pe care le acceptă ca elemente de pasiv și le prelucrează în mod identic.
   (4)   BCN nu transferă către alte BCN bancnotele euro pe care le acceptă și păstrează aceste bancnote euro disponibile pentru reemisiune. Cu titlu de excepție și în conformitate cu orice norme stabilite de Consiliul guvernatorilor BCE:

               (a)

               bancnotele euro deteriorate, avariate, uzate sau retrase pot fi distruse de BCN de recepție; și

               (b)

               bancnotele euro deținute de BCN pot fi redistribuite, din motive logistice, în cantități mari, în cadrul Eurosistemului.

         Articolul 4
   Alocarea bancnotelor euro în cadrul Eurosistemului
   (1)   Valoarea totală a bancnotelor euro în circulație se alocă membrilor Eurosistemului prin aplicarea grilei pentru alocarea bancnotelor.
   (2)   Diferența între valoarea bancnotelor euro alocate fiecărei BCN conform grilei pentru alocarea bancnotelor și valoarea bancnotelor euro pe care BCN în cauză le pune în circulație determină soldurile intra-Eurosistem. BCE deține creanțe intra-Eurosistem asupra BCN proporțional cu cotele lor din grila de repartiție pentru capitalul subscris, a căror valoare este echivalentă cu valoarea bancnotelor euro pe care le emite.
   Articolul 5
   Abrogare
   Decizia BCE/2001/15 se abrogă. Trimiterile la decizia abrogată se consideră a fi trimiteri la prezenta decizie.
   Articolul 6
   Intrarea în vigoare
   Prezenta decizie intră în vigoare la 1 ianuarie 2011.

      Adoptată la Frankfurt pe Main, 13 decembrie 2010.

            Președintele BCE

         Jean-Claude TRICHET

      (1)  JO L 139, 11.5.1998, p. 1.

      (2)  JO L 78, 25.3.2003, p. 16.

      (3)  JO L 21, 24.1.2009, p. 66.

      (4)  Nepublicată încă în Jurnalul Oficial.

      (5)  JO L 196, 28.7.2010, p. 24.

      (6)  Act privind condițiile de aderare a Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace și adaptările tratatelor care stau la baza Uniunii Europene (JO L 236, 23.9.2003, p. 33).

      (7)  JO L 337, 20.12.2001, p. 52.

      ANEXA I

         GRILA PENTRU ALOCAREA BANCNOTELOR ÎNCEPÂND CU 1 IANUARIE 2011

                  Banca Centrală Europeană

                  8,0000 %

                  Nationale Bank van België/Banque Nationale de Belgique

                  3,1895 %

                  Deutsche Bundesbank

                  24,8995 %

                  Eesti Pank

                  0,2355 %

                  Banc Ceannais na hÉireann/Central Bank of Ireland

                  1,4605 %

                  Bank of Greece

                  2,5835 %

                  Banco de España

                  10,9185 %

                  Banque de France

                  18,6985 %

                  Banca d’Italia

                  16,4310 %

                  Central Bank of Cyprus

                  0,1800 %

                  Banque centrale du Luxemburg

                  0,2295 %

                  Bank Ċentrali ta’ Malta/Central Bank of Malta

                  0,0830 %

                  De Nederlandsche Bank

                  5,2440 %

                  Oesterreichische Nationalbank

                  2,5530 %

                  Banco de Portugal

                  2,3015 %

                  Banka Slovenije

                  0,4325 %

                  Národná banka Slovenska

                  0,9115 %

                  Suomen Pankki

                  1,6485 %

                  TOTAL

                  100,0000 %

      ANEXA II

         DECIZIA ABROGATĂ ȘI MODIFICĂRILE SUCCESIVE ALE ACESTEIA

                  Decizia BCE/2001/15

                     JO L 337, 20.12.2001, p. 52.

                  Decizia BCE/2003/23

                     JO L 9, 15.1.2004, p. 40.

                  Decizia BCE/2004/9

                     JO L 205, 9.6.2004, p. 17 (nepublicată în limba română).

                  Decizia BCE/2006/25

                     JO L 24, 31.1.2007, p. 13.

                  Decizia BCE/2007/19

                     JO L 1, 4.1.2008, p. 7.

                  Decizia BCE/2008/26

                     JO L 21, 24.1.2009, p. 75.


title: 2013/69/UE: Decizia Consiliului din 28 ianuarie 2013 de numire a unui supleant ceh în cadrul Comitetului Regiunilor

text:
               1.2.2013

               RO

               Jurnalul Oficial al Uniunii Europene

               L 32/17

         DECIZIA CONSILIULUI
   din 28 ianuarie 2013
   de numire a unui supleant ceh în cadrul Comitetului Regiunilor
   (2013/69/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului ceh,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului David RATH,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               domnul Václav NOVOTNÝ, radní hl. města Prahy.

         Articolul 2
   Prezenta decizie intră în vigoare la data adoptării.

      Adoptată la Bruxelles, 28 ianuarie 2013.

            Pentru Consiliu

            Președintele

         S. COVENEY

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2010/392/: Decizia Comisiei din 14 iulie 2010 de încheiere a procedurii antidumping privind importurile de anumite dispozitive de fixare din oțel inox și componente ale acestora originare din India și Malaysia

text:
               15.7.2010

               RO

               Jurnalul Oficial al Uniunii Europene

               L 180/26

         DECIZIA COMISIEI
   din 14 iulie 2010
   de încheiere a procedurii antidumping privind importurile de anumite dispozitive de fixare din oțel inox și componente ale acestora originare din India și Malaysia
   (2010/392/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 9,
   după consultarea Comitetului consultativ,
   întrucât:
   A.   Procedură

               (1)

               La 30 iunie 2009, Comisia Europeană (denumită în continuare „Comisia”) a primit o plângere privind un presupus dumping prejudiciabil în cazul anumitor dispozitive de fixare din oțel inox și componente ale acestora, originare din India și Malaysia (denumite în continuare „țările în cauză”).

               (2)

               Plângerea a fost depusă de European Industrial Fasteners Institute („EIFI”) în numele unor producători reprezentând un procent considerabil, și anume mai mult de 25 %, din totalul producției Uniunii de anumite dispozitive de fixare din oțel inox, în temeiul articolului 4 alineatul (1) și al articolului 5 alineatul (4) din regulamentul de bază.

               (3)

               Plângerea conținea elemente de probă prima facie privind existența dumpingului și a prejudiciului material rezultat din acesta, care au fost considerate suficiente pentru a justifica inițierea unei proceduri antidumping.

               (4)

               În urma consultării Comitetului consultativ, Comisia a inițiat, în consecință, printr-un aviz publicat în Jurnalul Oficial al Uniunii Europene
                   (2), o procedură antidumping privind importurile în Uniune de anumite dispozitive de fixare din oțel inox și componente ale acestora, originare din țările în cauză, care se încadrează în prezent la următoarele coduri NC: 7318 12 10, 7318 14 10, 7318 15 30, 7318 15 51, 7318 15 61 și 7318 15 70.

               (5)

               În aceeași zi, Comisia a inițiat o procedură antisubvenție privind importurile în Uniune de anumite dispozitive de fixare din oțel inox și componente ale acestora originare din țările în cauză (3).

               (6)

               Comisia a trimis chestionare industriei din Uniune și oricărei asociații cunoscute de producători de pe teritoriul acesteia, producătorilor-exportatorilor din țările în cauză, oricărei asociații de producători-exportatori, importatorilor, oricărei asociații cunoscute de importatori, precum și autorităților din țările în cauză. Părților interesate li s-a oferit posibilitatea de a-și face cunoscute punctele de vedere în scris și de a solicita o audiere în termenul menționat în avizul de deschidere.

         B.   Retragerea plângerii și încheierea procedurii

               (7)

               Prin scrisoarea din 1 aprilie 2010, adresată Comisiei, EIFI și-a retras în mod oficial plângerea.

               (8)

               În conformitate cu articolul 9 alineatul (1) din regulamentul de bază, procedura poate fi încheiată atunci când plângerea este retrasă, cu excepția cazului în care încheierea nu ar fi în interesul Uniunii.

               (9)

               Comisia a considerat că prezenta procedură ar trebui încheiată, dat fiind că ancheta nu a evidențiat niciun motiv care să arate că încheierea nu ar fi în interesul Uniunii. Părțile interesate au fost informate în consecință și li s-a acordat posibilitatea de a prezenta observații. Nu au fost primite observații care să indice că încheierea nu ar fi în interesul Uniunii.

               (10)

               Prin urmare, Comisia concluzionează că procedura antidumping privind importurile în Uniune de anumite dispozitive de fixare din oțel inox și componente ale acestora originare din țările în cauză ar trebui încheiată,

         ADOPTĂ PREZENTA DECIZIE:
   Articolul 1
   Procedura antidumping privind importurile de anumite dispozitive de fixare din oțel inox și componente ale acestora, originare din India și Malaysia, care se încadrează în prezent la codurile NC 7318 12 10, 7318 14 10, 7318 15 30, 7318 15 51, 7318 15 61 și 7318 15 70, se încheie.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 14 iulie 2010.

            Pentru Comisie

            Președintele

         José Manuel BARROSO

      (1)  JO L 343, 22.12.2009, p. 51.

      (2)  JO C 190, 13.8.2009, p. 27.

      (3)  JO C 190, 13.8.2009, p. 32.


title: Poziția comună 2008/822/PESC a Consiliului din 27 octombrie 2008 privind primirea temporară a anumitor palestinieni de către state membre ale Uniunii Europene

text:
               29.10.2008

               RO

               Jurnalul Oficial al Uniunii Europene

               L 285/21

      POZIȚIA COMUNĂ 2008/822/PESC A CONSILIULUI

   din 27 octombrie 2008
   privind primirea temporară a anumitor palestinieni de către state membre ale Uniunii Europene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 15,
   întrucât:

               (1)

               La 30 octombrie 2007, Consiliul a adoptat Poziția comună 2007/705/PESC privind primirea temporară a anumitor palestinieni de către statele membre ale Uniunii Europene (1), prin care se prelungea, pentru o nouă perioadă de 12 luni, valabilitatea permiselor naționale ale acestora de intrare și ședere pe teritoriul statelor membre menționate în Poziția comună 2002/400/PESC (2).

               (2)

               Pe baza unei evaluări a aplicării Poziției comune 2002/400/PESC, Consiliul consideră că este oportună prelungirea valabilității permiselor respective pentru o nouă perioadă de 12 luni,

         ADOPTĂ PREZENTA POZIȚIE COMUNĂ:
   Articolul 1
   Statele membre menționate la articolul 2 din Poziția comună 2002/400/PESC prelungesc pentru o nouă perioadă de 12 luni valabilitatea permiselor naționale de intrare și ședere eliberate în conformitate cu articolul 3 din respectiva poziție comună.
   Articolul 2
   Consiliul evaluează aplicarea Poziției comune 2002/400/PESC în termen de șase luni de la adoptarea prezentei poziții comune.
   Articolul 3
   Prezenta poziție comună produce efecte de la data adoptării sale.
   Articolul 4
   Prezenta poziție comună se publică în Jurnalul Oficial al Uniunii Europene.

      Adoptată la Luxemburg, 27 octombrie 2008.

            Pentru Consiliu

            Președintele

         M. BARNIER

      (1)  JO L 285, 31.10.2007, p. 54.

      (2)  JO L 138, 28.5.2002, p. 33.